


ОБЩИНСКИ СЪВЕТ [image: ISO_9001-14001_14][image: G_111]
8000 Бургас, ул. „Александровска” № 26
тел.: 056/ 90 72 07
www.burgascouncil.org; e-mail: council@burgas.bg

ПОСТОЯННА КОМИСИЯ ПО МОРСКО ДЕЛО И РИБАРСТВО


ПРОТОКОЛ №38

Днес, 21.06.2023 г., от 14:00 часа, в Етнографски музей - Бургас, ул."Славянска" 69, се проведе заседание на Постоянната комисия по морско дело и рибарство (ПКМДР).
На заседанието на комисията присъстваха: Иван Иванов – председател, Николай Стоянов – зам.-председател и членове: Живко Господинов, Ивайло Колев, Юлиян Кулев, Костадин Андонов и Иво Баев.
От общинска администрация присъстваха: Ивелина Стратева – директор на дирекция "Икономика и стопански дейности", Живко Димитров -директор на дирекция "Управление на общинската собственост", Златина Георгиева – директор на дирекция "Правно-нормативно обслужване".
След извършена проверка на кворума, заседанието откри и ръководи Иван Иванов – председател на ПКМДР, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14183 Докладна записка от Красимир Стойчев - зам.-кмет "Финанси, бюджет и икономика", относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година 

1. ОбС 08-00-14217 Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба
--------------------------------------------------------------------------------

По точка 1

ОбС 08-00-14183
Докладна записка от Красимир Стойчев - зам.-кмет "Финанси, бюджет и икономика", относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година

Ивелина Стратева – директор на дирекция „Икономика и стопански дейности“ обясни, че от петнадесет търговски дружества, само три от тях не са реализирали печалба за отчетната финансова година.
След кратки дебати  и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по морско дело и рибарство приеха следното

СТАНОВИЩЕ:

Подкрепя проекта за решение.
---------------------------------------------------------------------------------------
По точка 2
ОбС 08-00-14217
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

Златина Георгиева – директор на дирекция „Правно-нормативно обслужване“ информира заседаващите, че след дългогодишни съдебни дела, Община Бургас е собственик на по-голямата част от имота – 10 989 кв.м, а останалите 638 кв.м са собственост на четири юридически лица. Георгиева уточни, че към момента са предложени четири варианта на делба, като съделителите се обединяват и изразяват готовност за спогодба по два от вариантите. Тя заяви, че трябва решение на Общинския съвет за избор на вариант, което ще бъде първа стъпка към изработване на спогодба.
След приключване на разискванията по докладната записка и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по морско дело и рибарство приеха следното

СТАНОВИЩЕ:

Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза при определената от вещите лица стойност на имота и определя параметрите за изработване на спогодба. 
-------------------------------------------------------------------------------------
                                                                 ПРЕДСЕДАТЕЛ: ………………………
							                 (ИВАН ИВАНОВ)

